"Setswana Puo ya Gae (HL)/P2 9 DBE/Ngwanaitseele 2016 NSC – Memorantamo 9.11 Ee - Kgosi Badirele o ne a rata thuto, mme ntle le thuto ga go bokamoso bope/ Thuto ke senotlolo sa botshelo. (Dikarabo tsa batlhatlhojwa tse di nepagetseng di elwe tlhoko.) (2) 9.12 Botshelo bo a tswelela, e bile e nne jo bo phatsimang o ntse o se na batsadi. (Dikarabo tsa batlhatlhojwa tse di nepagetseng di elwe tlhoko.) (2) [25] POTSO 10: POTSO YA TLHAMO ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tlhamo ya motlhatlhojwa. MASEGO – G Mokae • Masego ga a ka a lemolola mpa, mme o ne a tsaya tshwetso e e maleba ka go boloka le go godisa morwae e bong Sello go sa kgathalesege dikgwetlho tse a neng a lebane natso. • Ngwana ke mpho e e tswang go RaMasedi, e bile o na le tshwanelo ya go tshela jaaka mongwe le mongwe go sa kgathalesege gore o tshotswe ka fa tlase ga maemo a a ntseng jang. • Tshweetso e Masego a e tsereng ya go boloka le go godisa morwae e maleba go sa belaetse sepe. • Masego o ne a betelelwa ke Ntsime fa ba ne ba tswa kgaisanong ya sekolo ya mmino ka ntlha ya go itshiela phetelela. • Go ne go le matshwanedi gore a ka bo a ne a lemolola ka e bile le mogokgo a ne a kaya gore fa a ka bo a boletse dikgwedi di ise di tlhatlagane, ba ka bo ba mmatletse thuso ka ntlha ya fa a ne a beteletswe. • Ngwana ga a tshwanela go se newe tetla ya go tshela ka ntlha ya diphoso tse di dirilweng ke batsadi ba bona jaaka fa Masego a ne a betelelwa ka ntlha ya go nwa bojalwa ntswa e se monwi, mme e le ka ntlha ya go kgotsofatsa tsala gore e tle e mo thuse ka tse a di tlhokang ka a ne a tlhoka. Se, ke phoso ya batsadi, mme ga e amane gope le ngwana yo a iseng a tsholwe ka ntlha ya botlhaswa jo bo dirilweng ke batsadi. • Le fa Sello a ne a se na rraagwe, Masego o ne a diragatsa kopo ya ga rraagwe e bong Motsepe ya gore a rute morwae gore kamoso a tsoge a mo gaisa fela jaaka le ena a ne a gaisa rraagwe. O ne gape a dira jaana gonne a batla gore morwae a gate fa a ka bong a gatile gona, mme a retelelwa ka ntlha ya gore e re go ilwe dikgaisanong tsa mmino ena a itshiele. • Le fa Sello a ne a gotsitse rraagwemogolo e bong Motsepe gammogo le rraagwe yo e seng wa madi e bong Vuzi Mngoma ka go ikamanya le dipolotiki, Masego o ne a mo lemosa ditlamorago tsa se, mme a mo rotloetsa go tsena sekolo. • Sello o ne a tsaya kgakololo ya ga mmaagwe a ikgaoganya le dipolotiki, mme Masego ka thuso ya bomongwagwe ya go mo tlogelela madi a go ruta ngwana fa ba boela kwa Moseja, a kgona go mo tsenya sekolo go fitlha a ithutela go nna ngaka. • Masego a ka bo a lemolotse ngaka, mme e seng ngaka fela, mongwe yo o neng a okame Lefapha la dipatlisiso la dithwe tse di ntshitsweng mo balwetseng go bona gore ba tshwerwe ke eng. Kwalololo e ileditswe Phetla"